
	วิธีปฏิบัติ (Work Instruction : WI)
เรื่อง : การตรวจสอบประสิทธิภาพกระบวนการการทำให้ปราศจากเชื้อ 
	หน้า : 1 / 4

	
	
	รหัสเอกสาร :  WI-CSSD-000-016-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  
                  (นางสาวดวงพร พงษ์ศรีลา)    
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
 	1. ใช้ในการตัดสินใจการจัดเก็บและแจกจ่ายห่อเครื่องมือแพทย์ในแต่ละรอบ
	2. ใช้ในการทดสอบประสิทธิภาพของเครื่องทำให้ปราศจากเชื้อ
	3. ใช้ในการประกันคุณภาพของห่อเครื่องมือแพทย์
2. ขอบข่าย : เจ้าหน้าที่ CSSD
3. ความรับผิดชอบ : บุคลากรในงาน CSSD (ห้องจัดชุด ห่อบรรจุอุปกรณ์เครื่องมือ)
4. รายละเอียด
	นิยาม
                การนำห่ออุปกรณ์บรรจุในเครื่องทำให้ปราศจากเชื้อ เปิดเครื่องจนสิ้นสุดกระบวนการของเครื่อง ไม่สามารถมั่นใจได้อย่างเต็มที่ว่าอุปกรณ์ที่อยู่ภายในเครื่องปราศจากเชื้อ เนื่องจากอาจเกิดความผิดพลาดในขั้นตอนต่างๆ ของการทำให้ปราศจากเชื้อ ได้แก่ ความผิดพลาดของผู้ปฏิบัติงานจากการห่ออุปกรณ์ใหญ่มากเกินไป บรรจุอุปกรณ์ในห่อมากเกินไป บรรจุห่ออุปกรณ์เข้าช่องอบไม่เหมาะสม จัดห่ออุปกรณ์อัดแน่นไม่เป็นระเบียบ ตั้งระยะเวลาและอุณหภูมิไม่เหมาะสมกับชนิดของอุปกรณ์และขนาดของห่ออุปกรณ์ ผู้ปฏิบัติงานขาดความรู้ความเข้าใจหลักการทำงานของเครื่อง Sterilizer หรือ ความผิดปกติของเครื่อง Sterilizer การตรวจสอบประสิทธิภาพการทำให้ปราศจากเชื้อ จะช่วยให้มั่นใจว่าอุปกรณ์ผ่านกระบวนการทำให้ปราศจากเชื้ออย่างมีประสิทธิภาพ
วิธีการตรวจสอบประสิทธิภาพการทำให้ปราศจากเชื้อ
การตรวจสอบประสิทธิภาพการทำให้ปราศจากเชื้อที่จำเป็นต้องดำเนินการมี 3 วิธี คือ
	1.การตรวจสอบโดยตัวบ่งชี้ทางกายภาพ (mechanical หรือ physical monitoring) เป็นการตรวจสอบการทำงานของเครื่องทำให้ปราศจากเชื้อ โดยดูจากตัวบ่งชี้ทางกลไกของเครื่อง (mechanical indicators) ซึ่งได้แก่ มาตรวัดอุณหภูมิ มาตรวัดความดัน สัญญาณไฟต่างๆ กราฟหน้าจอ และจากแผ่นกราฟ

ที่บันทึกการทำงานของเครื่องในแต่ละขั้นตอน โดยผู้ปฏิบัติงานต้องอ่านและแปลผลการทำให้ปราศจากเชื้อและลงบันทึก หากเกิดความผิดปกติ ต้องตรวจสอบเบื้องต้นว่ามีสาเหตุจากอะไร แล้วนำห่อเครื่องมือแพทย์ไปผ่านกระบวนการทำ ให้ปราศจากเชื้อใหม่ รายงานหัวหน้าเวรหรือพยาบาลหรือหัวหน้างานทราบเพื่อหาสาเหตุและแนวทางแก้ไข และพักการใช้งานเครื่องจนกว่าช่างดำเนินการแก้ไขแล้วเสร็จ 
2.การตรวจสอบทางเคมี (chemical monitoring) เป็นการตรวจสอบกระบวนการทำให้ปราศจากเชื้อโดยดูจากพารามิเตอร์สำคัญ ได้แก่ อุณหภูมิ ความชื้นสัมพัทธ์ เวลา ความเข้มข้นของแก๊สหรือไอน้ำ ได้สัมผัสและแทรกซึมเข้าไปในห่ออุปกรณ์หรือไม่ 
ประเภทของตัวบ่งชี้ทางเคมีและคุณสมบัติ 
ตัวบ่งชี้ทางเคมีตามมาตรฐาน ISO 11140-1:2014 จำแนกตามข้อกำหนดและวัตถุประสงค์การใช้งาน ได้เป็น 3 ประเภท คือ
1) ตัวบ่งชี้ทางเคมีภายนอก (External chemical indicators) เป็นตัวบ่งชี้ที่แสดงให้เห็นและแยกห่อเครื่องมือแพทย์ว่าได้ผ่านกระบวนการทำให้ปราศจากเชื้อแล้ว ได้แก่ indicator tape หรือแถบตรวจสอบบนซอง peel pouch หรือสติกเกอร์ฉลาก 
2) ตัวบ่งชี้ทางเคมีภายใน (Internal chemical indicators) ตัวบ่งชี้ทางเคมีภายในที่นิยมใช้จะมีลักษณะเป็นชิ้น (strip) หรือเป็นแผ่นกระดาษแข็ง (card) จะใส่ไว้ภายในห่ออุปกรณ์ในจุดที่อับต่อการโดนแก๊สหรือไอน้ำมากที่สุด เพื่อให้ทราบว่าไอน้ำหรือแก๊สสามารถผ่านเข้าไปภายในห่อและสัมผัสกับอุปกรณ์ภายในห่อ เพื่อยืนยันการตรวจสอบพารามิเตอร์สำคัญที่มีผลต่อการทำให้ปราศจากเชื้อ 
3) ตัวบ่งชี้ทางเคมีแบบพิเศษ ( Special or specific chemical indicators) 
ตัวบ่งชี้ทางเคมีแบบพิเศษ ( Type 2) หรือ Bowie-Dick test ออกแบบเพื่อใช้ในการประเมินประสิทธิภาพของระบบสุญญากาศ ของเครื่องนึ่งไอน้ำชนิด  Pre - vacuum steam sterilizer ในการไล่อากาศออกจากตัวเครื่อง และทดสอบความสามารถในการแทรกซึมผ่านของไอน้ำ ที่อุณหภูมิ 132-134 องศาเซลเซียส เป็นไปอย่างสมบูรณ์หรือไม่ ก่อนที่จะนำห่ออุปกรณ์ไปทำให้ปราศจากเชื้อโดยใช้เครื่อง Prevacuum steam sterilizer จะต้องทดสอบการไล่อากาศออกจากเครื่อง โดยใช้ Bowie-Dick test ก่อนทุกครั้งและทุกเครื่องที่มีใช้อยู่

วิธีปฏิบัติในการตรวจสอบด้วย Bowie-Dick test
1) ก่อนทำการทดสอบในแต่ละวัน ต้องทำการอุ่นเครื่องเพื่อให้มีระดับอุณหภูมิที่เหมาะสมต่อการตรวจสอบ 
2) วาง Bowie-Dick test pack บริเวณชั้นล่างของช่องอบ เหนือท่อระบายน้ำทิ้ง (Drain) ในช่องอบ
3) ทดสอบด้วยโปรแกรม Bowie-Dick ที่อุณหภูมิ 132 -134 องศาเซลซียส เป็นระยะเวลา 3.5 - 4 นาที ไม่ต้องผ่านขั้นตอนอบแห้ง
[bookmark: _GoBack]4) เมื่อเสร็จสิ้นโปรแกรม ให้นำห่อทดสอบออกจากเครื่อง พร้อมอ่านและแปลผลแผ่นตรวจสอบ โดยปฏิบัติตามคำแนะนำของบริษัทผู้ผลิต (IFU)
           3. การตรวจสอบทางชีวภาพ (Biological Monitoring) เป็นวิธีการตรวจสอบทำให้ปราศจากเชื้อที่เชื่อถือได้มากที่สุด และเป็นที่ยอมรับอย่างกว้างขวาง เนื่องจากเป็นการตรวจสอบความสามารถในการทำลายเชื้อจุลชีพ โดยใช้สปอร์ของเชื้อแบคทีเรียที่มีความทนทานและมีปริมาณเหมาะสม หากสปอร์ของเชื้อนี้ถูกทำลายย่อมชี้ให้เห็นว่า เชื้อจุลชีพอื่นๆ จะถูกทำลายระหว่างอยู่ในกระบวนการทำให้ปราศจากเชื้อด้วย ตัวบ่งชี้ทางชีวภาพที่ใช้สำหรับเครื่องนึงไอน้ำใช้สปอร์ของเชื้อ Geobacillus stearothermophilus สำหรับเครื่องอบแก๊ส ethylene oxide และเครื่องอบความร้อน ใช้สปอร์ของเชื้อ Bacillus atrophaeus
            ความถี่ของการตรวจสอบด้วยตัวบ่งชี้ทางชีวภาพขึ้นอยู่กับกระบวนการทำให้ปราศจากเชื้อที่ใช้ ประเภทของอุปกรณ์ที่ทำให้ปราศจากเชื้อ ควรตรวจสอบด้วยตัวบ่งชี้ทางชีวภาพทุกครั้งที่ทำให้อุปกรณ์ประเภทต่างๆปราศจากเชื้อ ไม่ว่าจะโดยวิธีการนึ่งด้วยไอน้ำหรืออบแก๊ส การตรวจสอบประสิทธิภาพของการทำให้ปราศจากเชื้อด้วยตัวบ่งชี้ทางชีวภาพควรดำเนินการทุกครั้งหากใช้เครื่องอบแก๊ส EO หากใช้เครื่องนึ่งไอน้ำอย่างน้อยควรทดสอบสัปดาห์ละครั้ง
วิธีปฏิบัติในการตรวจสอบประสิทธิภาพทางชีวภาพ (Biological Monitoring)
1. พิจารณาเลือกตัวบ่งชี้ทางชีวภาพตามวัตถุประสงค์การใช้งาน และวิธีการทำให้ปราศจากเชื้อ
2. วางห่อทดสอบทางชีวภาพที่มีความท้าทายต่อกระบวนการ (Biological Indicator Process Challenge Devices : BI PCDs ) 

3. เปิดเครื่องนึ่ง เปิดประตู นำแพ็ค BI PCDs วางในตำแหน่งที่ยากที่สุดต่อการเข้าถึงของไอน้ำ กดเลือกโปรแกรมการทำให้ปราศจากเชื้อ
4. เมื่อเสร็จสิ้นกระบวนการทำให้ปราศจากเชื้อ นำหลอด ตรวจสอบทางชีวภาพออกจากห่อ BI PCDs นำมาอุ่นเพาะเชื้อ พร้อมกับหลอดควบคุม (Control) คือ หลอดตรวจสอบทางชีวภาพที่ไม่ได้ผ่านการทำให้ปราศจากเชื้อ เพื่อ้ป็นตัวควบคุมควบคู่ไปกับหลอดตรวจสอบทางชีวภาพ โดยทั้ง 2 หลอดต้องอยู่ในล้อตการผลิตเดียวกัน
5. อ่านและแปลผล พร้อมจดบันทึกข้อมูล
6. นำส่งห่อเครื่องมือแพทย์ในรอบนั้นสู่ห้องจัดเก็บอุปกรณ์ปลอดเชื้อพร้อมแจ้งผลให้ผู้รับผิดชอบทราบ

5. ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ  พิมพ์ครั้งที่ 2 (2555) 
             2. สมาคมศูนย์กลางงานปราศจากเชื้อแห่งประเทศไทย (Central Sterilizing Services 		       Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือ		       แพทย์ (2561)

